钦定古今图书集成/明伦汇编/氏族典/第387卷 > 李麟
## 钦定古今图书集成/明伦汇编/氏族典/第387卷 > 李麟

按《唐书李麟传》：“麟裔出懿祖，于属最疏。父濬，历润、虢、
潞三州刺史，终剑南节度按察使。麟以父荫补京兆
府户曹参军，转殿中侍御史，累擢兵部侍郎，与杨国
忠同列。国忠怙权，疾之，出为河东太守。元宗入蜀，麟
走见帝，再迁宪部尚书，同中书门下平章事。时宰相
韦见素、房琯、崔涣、崔圆踵赴肃宗行在，独麟以宗室”
子留总百司。上皇还京，进同中书门下三品，封褒国
公。李辅国挠政，苗晋卿等皆附离取安，独麟守正不
阿顺，辅国忌恚。乾元初，罢为太子少傅。明年卒。